पाएं अपने शहर की ताज़ा ख़बरें और फ्री ई-पेपरडाउनलोड करें
फगवाड़ा. यहां अपने मायके घर छुट्टियां बिताने आई महिला की लाश वीरवार सुबह पंखे से झूलती मिली। थाना सिटी पुलिस ने मृतका के परिजनों की शिकायत पर उसके उद्योगपति पति के खिलाफ आत्महत्या के लिए उकसाने के आरोप में मामला दर्ज कर लिया है। मृतका की लाश को शव गृह में रखवा दिया गया है। दो दिन बाद उसके भाइयों के विदेश से आने पर उसका अंतिम संस्कार किया जाएगा।
तीन साल पूर्व हो गया था पहले पति से तलाक : मृतका नीरू बाला (38) के पिता राजिंदर वालिया और मां शशिकांता ने बताया कि उनके तीन बच्चे हैं। दो बेटे विक्की तथा सोनू आस्ट्रेलिया में सेटल हैं। बेटी नीरू बाला की शादी कपूरथला में हुई थी। उससे उसका एक 11 साल का बेटा भी है। अनबन हो जाने के कारण करीब 3 साल पहले नीरू का अपने पहले पति से तलाक हो गया था।
सितंबर 2012 में उन्होंने नीरू की शादी दोबारा लुधियाना के रहने वाले निश्चल सरदाना के साथ कर दी। निश्चल की कलसियां रोड के पास धूरी फाटक लुधियाना में नवीन इंडस्ट्री के नाम से इंजन पार्ट्स की फैक्ट्री है। उन्होंने बताया कि निश्चल की भी यह तीसरी शादी थी। उसकी भी एक बेटी है। शशिकांता ने बताया कि निश्चल अक्सर नीरू को कम दहेज देने के ताने देता था व और पैसों की डिमांड किया करता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn